PROIECT PENTRU UAT PARTICIPANTĂ LA PROCESUL DE AMALGAMARE VOLUNTARĂ


REPUBLICA MOLDOVA
RAIONUL СĂUŞENI
CONSILIUL  COMUNEI BAIMACLIA 

DECIZIE nr. ___
din ___ __________ 2026

Cu privire la amalgamarea voluntară a unităților administrativ-teritoriale
UAT Baimaclia și UAT Taraclia

În temeiul art. 14 alin. (2) lit. k¹) din Legea nr. 436/2006 privind administrația publică locală, al art. 5, art. 6, art. 8, art. 10 și art. 11 din Legea nr. 225/2023 privind amalgamarea voluntară a unităților administrativ-teritoriale, precum și al pct. 25, pct. 39, pct. 40 și pct. 43 din Metodologia de amalgamare voluntară a unităților administrativ-teritoriale, aprobată prin Hotărârea Guvernului nr. 925/2023, cu modificările ulterioare,
având în vedere deciziile consiliilor locale ale UAT participante privind inițierea procesului de amalgamare voluntară și desemnarea reprezentanților în Grupul de Lucru Comun,
ținând cont de faptul că Grupul de Lucru Comun a examinat materialele aferente procesului de amalgamare voluntară, a elaborat proiectul deciziei privind amalgamarea voluntară și a aprobat prin consens înaintarea acestuia spre consultare publică și examinare de către consiliile locale participante,
luând în considerare Analiza privind respectarea condițiilor de bază, stabilirea centrului administrativ și sinteza procesului de consultare publică, precum și documentele aferente consultărilor publice,
constatând că UAT participante formează un teritoriu continuu și că populația cumulată a acestora depășește pragul minim de 3.000 de locuitori, Consiliul comunal Baimaclia
DECIDE:
1. Se aprobă amalgamarea voluntară a unităților administrativ-teritoriale UAT Baimaclia și UAT Taraclia, cu formarea viitoarei unități administrativ-teritoriale amalgamate UAT Taraclia.
2. Se ia act de faptul că UAT Baimaclia și UAT Taraclia, formează un teritoriu continuu și îndeplinesc condiția privind populația cumulată minimă prevăzută de cadrul normativ aplicabil procesului de amalgamare voluntară.
3. Se acceptă stabilirea UAT Taraclia în calitate de centru administrativ al viitoarei unități administrativ-teritoriale amalgamate.
4. Se ia act de faptul că stabilirea UAT Taraclia în calitate de centru administrativ al viitoarei UAT amalgamate a fost realizată în baza criteriilor și formulei de calcul prevăzute de Metodologia de amalgamare voluntară a unităților administrativ-teritoriale, aprobată prin Hotărârea Guvernului nr. 925/2023, conform Formularului din Anexa nr. 1 la Metodologie, completat și anexat la dosarul procesului de amalgamare voluntară.
5. Se propune ca denumirea viitoarei unități administrativ-teritoriale amalgamate să fie UAT Taraclia.
6. Se ia act de faptul că dosarul final al procesului de amalgamare voluntară, care urmează a fi constituit și expediat Cancelariei de Stat de către autoritatea administrației publice locale a UAT selectate în calitate de centru administrativ, va include următoarele documente:

	Anexa
	Denumirea documentului

	Anexa nr. 1
	Copiile deciziilor finale de amalgamare voluntară ale consiliilor locale ale tuturor UAT participante la procesul de amalgamare voluntară.

	Anexa nr. 2
	Formularul Anexa nr. 1 la Metodologia de amalgamare voluntară a unităților administrativ-teritoriale, completat conform procedurii aplicabile, prin care a fost determinată UAT Taraclia în calitate de centru administrativ al viitoarei UAT amalgamate.

	Anexa nr. 3
	Analiza privind respectarea celor două condiții cumulative, modalitatea de stabilire a centrului administrativ și sinteza procesului de consultare publică.

	Anexa nr. 4
	Dosarul consultărilor publice, care include procesele-verbale ale tuturor evenimentelor de consultare publică, cu listele de prezență semnate, tabelul de sinteză al recomandărilor, dovezile de publicare online și fizică, copiile observațiilor scrise primite și alte documente relevante ale procesului de consultare.



7. Se constată că procesul de consultare publică a proiectului deciziei privind amalgamarea voluntară a fost desfășurat prin forme de informare și consultare accesibile cetățenilor, inclusiv publicarea anunțurilor, consultări prin instituții, organizații și întreprinderi, adunări pe mahalale/sectoare, adunări generale ale localităților, ședințe ale Grupului de Lucru Comun, ateliere tematice, sondaje, colectarea propunerilor scrise și digitale, precum și publicarea materialelor pe canalele publice disponibile.
8. Se pune în sarcina primarului satului Baimaclia și a secretarului Consiliului comunal Baimaclia transmiterea prezentei decizii, după adoptare, către Primăria UAT Taraclia, selectată în calitate de centru administrativ al viitoarei UAT amalgamate, pentru consolidarea dosarului de amalgamare voluntară.
9. Secretarul Consiliului comunal Baimaclia va asigura includerea prezentei Decizii în Registrul de stat al actelor locale și publicarea acesteia conform prevederilor legislației.
10. Controlul executării prezentei Decizii se pune în sarcina primarului satului Baimaclia.
11. Prezenta decizie intră în vigoare la data includerii în Registrul de stat al actelor locale și poate fi contestată în termen de 30 de zile de la data comunicării, la Judecătoria Căușeni, sediul Ștefan Vodă.

Președintele ședinței		_____________________ / _____________________ /

Contrasemnează:
Secretarul Consiliului comunal	_____________________ / _____________________ /
Semnat la data de ___ __________ 2026

